"MPSC-in Mizoram Group ‘B’ (Gazetted) General Services (Combined Competitive) Examination, 2024 buatsaih dawn","1335/2024-2025 Aizawl, 26 th July, 2024 : Mizoram Public Service Commission chuan Mizoram Group ‘B’ (Gazetted) General Services (Combined Competitive) Examination, 2024 chu ni  29-31.07.2024 chhung hian a buatsaih dawn a. Examination hi 29 & 30.07. 2024 ah shift hnih neia Exam tur a ni a, ni 31.07.2024 ah shift khat neia exam tur a ni. 1 st shift hi zing dar 9:00-ah tan a ni ang a, 2 nd shift hi chawhnu 1:00 PM ah tan thin tur niin, darkar thum chhung exam tur a ni ang. He Examination hian Paper – 5 i.e, (i) General English (ii) General Essay (iii) General Studies – I (iv) General Studies – II (v) General Studies – III te a nei a ni. He Examination atan hian mi 5036 awmin, Aizawl-ah Candidate – 4654 in Examination Centre - 10 ah Written Examination an hmachhawn ang. Aizawl-ah hian PwD Candidates mi 15 te tan Govt. Mizo High School Centre-ah allotment siamsak an ni a.  Lunglei-ah Candidate – 382 ten Examination Centre-1 (Govt. Lunglei Higher Secondary School) ah Written Examination an hmachhawn ang a, Lunglei-ah hian PwD Candidate - 1 awmin Lunglei Examination Centre-ah hian allotment siam sak a ni. He Examination hmachhawn turte tana zawm tur leh hriat tur pawimawh chu a a hnuaiah hian tarlan a ni a. A duh tan pdf file download theihin dah a ni bawk. CANDIDATE TE HRIAT TUR PAWIMAWH 1. Candidate-te’n Exam tan hma-in Admit Card, OMR Response Sheet leh  Question Booklet-a Instruction te uluk taka chhiar hmasak tur a ni. Hengah te hian Candidate te hriat tur pawimawh tarlan vek a ni. 2. Candidate-te chu Examination tan hma minute 30 a la awmin Examination Venue-ah thlen fel tawh tur a ni a. Examination tan hma minute 15 a la awmin candidate-te chu Examination Hall-ah ah an thu fel vek tawh tur a ni. 3. Candidate-te chu an allotted examination centre ni lovah exam tir phal an ni lo ang. 4. Name of Examination hi Group ‘B’ (Gazetted) Combined, 2024 tia fill up tur a ni. 5. Response sheet-a chhan nan Ball Pen (Blue/Black) chauh hman tur a ni. Gel pen leh pencil hman phal a ni lo. 6. OMR Response Sheet hi a thler emaw, a print dik lo leh kim lo a nih ngawt loh chuan thlak phal a ni lo. Chuvangin, Candidate-te’n uluk leh fimkhur takin fill up leh chhan tur a ni. Ziah sual / Fill up sual-ah a thlakna pek theih a ni lo. 7. Candidate-te’n exam hall chhungah Mobile Phone an kawl phal a ni lo. Candidate-te’n Mobile Phone hi Switch off-in an bag-ah an dah tur a ni. Bag nei lo / keng lo chuan Roll No. ziakin Invigilator dawhkanah dah mai tur a ni. Tin, smart watch/ digital watch, electronic / IT gadgets ken luh phal a ni lo. 8. Candidate-te’n an Roll No. dik takin an ziakin an bubble tur a ni. 9. Answer Booklet/ Response Sheet-a fill up tur fill up kim lo/ dik lo Roll No. ziak lo, bubble lo bawk chu an chhanna evaluate a ni lo ang. Tin, Roll No. ziak leh bubble inang lo a awm chuan evaluate a ni lo bawk ang. 10. Response sheet-ah tihsual siamthat nan correction pen / fluid hman phal a ni lo. 11. Calculator eng chi mah hman phal a ni lo. 12. Exam Hall-ah Exam tan hnuin Candidate-te inbiak phal a ni lo. Candidate harsatna nei emaw, mamawh nei emaw chuan bula mite hrilh mai loin, Invigilator te hnenah an hriattir tur a ni. 13. Invigilator-te hnena Answer Booklet/Response Sheet submit tawh hnuah Answer Booklet/Response Sheet engmah siam danglam theih a ni lo ang. 14. Question chungchanga sawiselna nei chuan exam zawh atanga 3 working days chhungin Controller of Examinations hnenah ziaka theluh tur a ni. 15. Candidate zingah thil diklo ti leh phalloh  thil keng / kawl an awm a, man an nih chuan Commission-in an chungah hremna a lek ang. Commission-in an tihsual dan a zirin hna dil thei lo tur leh Exam hmachhawn thei lo turin a hrem thei a ni. 16. Exam tan atanga 45 minutes ral hmain Answer Booklet/ Response Sheet sumbit leh Exam Hall chhuahsan phal a ni lo. 17. Extra Sheet/Rough Sheet-ah Roll no ziah loh tur a ni a, submit vek tur a ni. Candidate-te hriattur I&PR.pdf",Dated: 26 th Jul 24 4:40 PM,https://dipr.mizoram.gov.in/post/mpsc-in-mizoram-group-b-gazetted-general-services-combined-competitive-examination-2024-buatsaih-dawn